Olet tervetullut löytöretkelle Danielin kirjaan.
Tällä kertaa tarkastelemme Danielin kirjan lukuja 3-5.
Luvut pitävät sisällään kolme suurta kertomusta.
Tarkastelemme sitä, mitä Jumala tekee maailmanhistoriassa, -
maailmanpoliittisia näkökulmia.
Samalla näemme syvemmälle Jumalan suunnitelmiin -
Hänen rakastamaansa ihmistä kohtaan.
Havaitsemme, kuinka suuri on Hänen huolenpitonsa.
Kuningas Nebukadnessar teetti kultaisen kuvapatsaan.
Sen korkeus oli 60 kyynärää eli noin 30 metriä -
ja leveys 6 kyynärää eli noin 3 metriä.
Hän pystytti sen Duran tasangolle Babylonin maakuntaan.
Kuningas Nebukadnessar käski kutsua hoviväkensä -
ja kaikki korkeat virkamiehet patsaan vihkimisjuhlaan.
He tulivat kaikki paikalle.
Sitten kuuluttaja julisti kaikuvalla äänellä, -
että juhlamusiikin soidessa tulee kaikkien heittäytyä maahan -
ja kumartaa kultaista patsasta.
Joka ei heittäydy maahan ja kumarra patsasta, -
heitetään heti tuliseen uuniin.
Tässä on mielenkiintoinen uskonnollisuuden kuva.
Kuva uskonnollisesta tapahtumasta, jossa musiikilla on oma osansa.
Kaikkien on oltava mukana.
Kaikkien on epäröimättä kumarrettava määrähetkellä.
Miten me kristittynä voimme joutua tässä ajassa samaan tilanteeseen?
Miten on joku ajan ilmiö, johon meidän on mentävä mukaan -
muiden mukana ilman epäröintiä?
Mitä on ollakaan valona ja suolana oman aikamme kysymyksissä?
Tämä kertomus laittaa meitä miettimään tällaisia seikkoja.
Daniel on tässä ilmeisesti muualla työtehtävissä, -
mutta hänen ystävänsä joutuvat syytösten kohteeksi.
Heistä kannellaan kuninkaalle, etteivät he kumarra kultapatsasta.
Kuningas raivostuu ja käskee noutaa Danielin kolme ystävää eteensä -
ja sanoo heille: "Ettekö te [...] tosiaankaan tahdo palvella -
minun jumaliani ettekä kumartaa kultaista patsasta, -
jonka olen pystyttänyt?"
"...jos ette kumarra, teidät heti heitetään tuliseen uuniin. -
Ja mikä Jumala voisi teidät pelastaa minun käsistäni?"
Danielin ystäville asia oli selvä. He vastasivat kuninkaalle: -
"Tähän ei meidän tarvitse lainkaan vastata."
Juutalaisuus poikkesi jo tuona aikana yleisestä uskonnollisuudesta.
Ja kuinka onkaan meidän aikanamme?
Mikä on yleinen suhtautuminen juutalaiseen kansaan -
heidän uskonsa tähden? Entä meihin kristittyihin, -
varsinkin, jos pidämme kiinni Raamatun sanomasta?
Millä tavalla meidän tulee itsemme suhtautua ajan henkeen, -
joka tahtoisi viedä meitä omaan suuntaansa?
Uskommeko Jumalaan saadaksemme Häneltä siunauksia -
vai ylipäätään, että saamme Häneltä jotain?
Danielin ystävien vastaus hätkähdyttää.
Hän voi pelastaa ja vaikka niin ei kävisikään, -
he uskoivat Jumalaan Jumalan itsensä tähden.
He jättivät itsensä Jumalan ja Hänen tahtonsa varaan, -
koska Jumala on Jumala.
Silloin Nebukadnessar tuli täyteen vihaan Danielin 3 ystävää kohtaan.
Hän käski heti kuumentaa uunin -
seitsemän kertaa kuumemmaksi kuin tavallisesti -
ja hän käski muutamien vahvojen sotilaittensa sitoa miehet -
ja heittää heidät uuniin.
Koska uunia oli kuninkaan ankaran käskyn mukaan kovin kuumennettu, -
tulen lieska surmasi ne miehet, -
jotka veivät Danielin kolme ystävää uunin suulle.
Danielin kolme ystävää heitettiin siis tuliseen pätsiin.
Mutta sitten tapahtuu jotain erikoista.
Danielin kolme ystävää astuivat ulos tulen keskeltä.
Koko kuninkaan hovi kerääntyi paikalle katsomaan heitä.
He havaitsivat, että tuli ei ollut pystynyt heihin.
Heidän partansa ja hiuksensa eivät olleet kärventyneet.
Heidän vaatteensa eivät olleet lainkaan vahingoittuneet -
eikä heistä edes lähtenyt savun hajua.
Kuningas antaa Danielin ystäville Babylonin maakunnassa -
entistä suuremman vallan.
Kuningas saa uuden etsikkoajan itsekin, mutta mitä hän tekee?
Muuttuuko hänen sydämensä?
Toteutuu kirjaimellisesti Jumalan lupaus Danielin ystävien kohdalla.
Näin sanoo Herra: "Älä pelkää. Minä olen lunastanut sinut. -
Minä olen sinut nimeltä kutsunut. Sinä olet minun."
"...kun astut tulen lävitse, sinä et pala eikä liekki sinua polta. -
Minä, Herra, olen sinun Jumalasi.
Minä, Israelin Pyhä, olen sinun pelastajasi."
Näin sanotaan jo Jesajan kirjassa.
Ihmeellinen on myös maininta neljännestä olennosta, -
joka oli heidän kanssaan tulisessa pätsissä.
Me ymmärrämme, että Jeesus itse oli siellä heidän kanssaan.
Nebukadnessar käyttää hänestä mainintaa 'niinkuin Jumalan Poika'.
Mielenkiintoista, mitä Nebukadnessarkin ymmärsi.
Danielin ystävien pelastuminen on ikuisen pelastuksen vertauskuva.
Yhtä täydellinen. Ei edes savun hajua ollut heissä.
Niin mekin saamme olla kerran taivaassa.
Siellä ei ole kyyneliä, kipua, syntiä, tuskaa eikä murhetta.
Tämä kertomus on esikuva taivaan todellisuudesta.
Siirrymme lukuun 4.
Kuningas Nebukadnessar näkee jälleen unen, pelottavan unen.
Hänen hovinsa noidat eivät osaa selittää unta.
Niinpä Daniel haetaan jälleen kuninkaan eteen.
Kuningas kertoo unensa Danielille.
Daniel selittää unen ja huomaa hänen nöyrä asenteensa.
Taivaasta tullut Sana toteutui.
Nebukadnessar tuli ilmeisesti mielisairaaksi -
ja hänet ajettiin pois ihmisten keskuudesta.
Mutta tuli aika, että hän nöyrtyi Jumalan edessä -
ja Jumala antoi hänelle ymmärryksen takaisin.
Nebukadnessar kiitti Jumalaa ja sanoi: -
Kuninkaalle palautettiin hänen valtansa -
ja hän jatkoi hallitsemista.
Onko kertomus todellinen?
Saattoiko Nebukadnessar elää mielipuolen lailla vuosikausia -
ja palata jälleen valtaan?
Kertomus on todellinen ja totta. Onhan se Raamatussa.
Historiankin mukaan sen todellisuuteen -
ja totuudenmukaisuuteen voi luottaa.
Babylonian hallintoväki ilmeisesti muisti unen ja sen selityksen -
ymmärtäen sen, että kun uni toteutui, -
niin kuninkaan outo tilanne on väliaikainen.
Niinpä väliaikainen sijaiskuningas hallitsi kuninkaan sairauden ajan.
Tervehdyttyään kuningas on sitten palannut hallitsemaan kansaansa.
Jumala todella on Kaikkivaltias. Hän hallitsee kaikkia valtakuntia.
Hän yksin asettaa esivallan.
Hän antaa kuninkuuden kenelle tahtoo.
Ymmärrämmekö me oman pienuutemme Hänen edessään?
Entä sen etuoikeuden, että saamme turvata Kaikkivaltiaaseen?
Luvun 5 aiheena ovat Belsassarin pidot.
Siinä kerrotaan:
Belsassarin pidot on yksi tunne- tuimpia tämän kirjan kertomuksia.
Siinä kerrotaan ajasta Nebukadnessarin kuoleman jälkeen, -
joka tapahtui vuonna 562 eKr. -
Belsassarin pidot ilmeisesti vuonna 539 eKr.
Kuningas oli vaihtunut valta- kunnassa useita kertoja.
Nebukadnessar oli jättänyt jälkeensä liiankin isot saappaat.
Viimein uudeksi pysyvämmäksi kuninkaaksi tuli Nabonaid, -
joka hänkin riitautui Mardukin pappien kanssa.
Niinpä Babyloniassa eräänlaisena sijaishallitsijana oli -
hänen esikoispoikansa Bel-Sas-Urur -
eli Raamatun tässä mainitsema Belsassar.
Mielenkiintoista muuten, kuinka historialliset asiat vahvistavat -
Raamatun kertomusten todenperäisyyden -
ja Raamattu taas antaa syvemmän ymmärryksen historiankirjoille.
Belsassar haluaa mahtailla ja näyttää valtaansa ja ottaa -
Jumalan temppelistä Jerusalemista tuodut astiat juoma-astioiksi -
ylistäen epäjumalia eli pilkaten Israelin Jumalaa.
Ainoaa todellista Jumalaa. Siitä on seuraamuksensa.
Salaperäisellä tavalla ilmestyy käsi, -
joka kirjoittaa jotain palatsin seinään.
Belsassar säikähtää perin pohjin.
Jollain tavalla hän ymmärtää tehneensä jotain, -
jota hänen ei todellakaan olisi pitänyt tehdä.
Kauhuissaan hän pyytää ensin epäjumalien pappeja -
tulkitsemaan kirjoituksen, -
mutta he eivät ymmärrä elävän Jumalan viestiä.
Danielin olemassaolo muistetaan ja hänet haetaan apuun.
Hän oli tuohon aikaan jo ilmeisesti yli 80-vuotias vanhus.
Hänet ajettiin pois ihmisten joukosta, kunnes hän oppi tietämään, -
että korkein Jumala on hallitsija ihmisten valtakunnassa -
ja että Hän antaa sen kuninkuuden kenelle tahtoo.
"Mutta sinä, Belsassar, joka olet hänen poikansa, -
et ole nöyrtynyt, vaikka olet kuullut kaiken tämän. -
Sinä olet ylpeydessäsi noussut Taivaan Herraa vastaan..."
"...Jumalaa, jonka kädessä on sinun elämäsi ja kohtalosi, -
sinä et ole kunnioittanut."
Kirjoitus puhuu myös meille.
Koko Raamattu puhuu meille Jumalasta Kaikkivaltiaana -
ja meistä syntisinä ihmisinä.
Yhä uudestaan Raamatun kaikki sanat kehottavat meitä -
ottamaan vastaan Jumalan armon ja nöyrtymään Hänen edessään.
Suostummehan Hänen tahtoonsa?
Ymmärtääkö ihmiskunta asemaansa Pyhän Jumalan edessä?
Jokaista ihmistä varten on Raamatun Sanassa olemassa kirjoitus, -
jonka edessä tulee nöyrtyä.
Kädessäni on kirja Kirkkautta kohti.
Se on llmestyskirjan eräänlainen selitysteos ja läpikäynti.
Tämä kirja on myös vahva kannanotto siihen, -
mitä ajassamme todella tapahtuu.
Kirja on ajankohtainen ja tuore näköala Ilmestyskirjan tapahtumiin.
Samalla se on näköala siihen, mitä tapahtuu Lähi-iässä, -
mitä tapahtuu Pyhän kaupungin, Jerusalemin, ympärillä.
Avaa sinäkin tämä kirja. Tutustu siihen.
Ja tutustu siihen, mitä meidän ajassamme todella tapahtuu.
Mitä kaikkea meille Raamatussa on jo edeltä käsin kerrottu, -
erityisesti Ilmestyskirjassa ja Danielin kirjassa.
Kiitos, että olet seurannut Danielin kirjan opetusohjelmaa.
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukouksiasi.
Tarvitsemme sinun taloudellista tukeasi.
Näet ruudussa tilinumeron ja viitteen.
Kiitos tuestasi! Siunausta sinulle!
Tekstitys: Tuula-Riitta Virrankare